Wild haggis

Wild Haggis (Haggis scoticus) is a fictiounal baste said tae be native tae the Scots Hielands.Kelvingrove Airt Gailery an Museum i the New York Times, accessed February 9, 2009 It is comically claimed tae be the soorce o haggis, a tradeetional Scots dish that is in fact graithit fae the emmlins o sheep (includin hert, lichts an lever).

Accordin tae some soorces, the wild haggis' left legs are o different lenth than its richt legs (cf. the Sidehill gouger), allouin it tae run quickly aroond the steep mountains an hillsides which mak up its naitural habitat, but anly in yin direction.Haggis at mahalo.com, accessed February 9, 2009 It is further claimed that thare are twa varieties o haggis, ane wi langer left legs an the ither wi langer right legs. The umwhile variety can run deasil roun a moontain (seen fae aboun) while the latter can rin withershins.Wild Haggis at Undiscovered Scotland.co.uk, accessed February 9, 2009  The twa varieties coexist peacefully but are unable tae interbreed in the wild acause in order for the male o ane variety tae mate wi a female o the ither, he must turn tae face in the same direction as his intendit mate, causin him tae lose his balance afore he can moont her. As a result o this difficulty, differences in leg lenth amang the Haggis population are accentuated.A. M. King, L. Cromarty, C. Paterson, J. S. Boyd, " Applications of ultrasonography in the reproductive management of Dux magnus gentis venteris saginati " in The Veterinary Record, January 20, 2007

 Haggis abroad 
The notion o the wild haggis is widely believed, tho no ayeweys includin the thocht o maikless legs. Cordin tae a scance lowsed oan 26 November 2003, ane-third o U.S. veesitors tae Scotland believed the wild haggis tae be a real craitur.John Carvel, "Majestic haggis of the glens proves elusive for US tourists" in The Guardian, Thursday 27 November 2003 02.18"US tourists want to hunt wild haggis" in the Sydney Morning Herald, November 27, 2003

 See also 
 Haggis

 References 

Category:Ainimals in meethology
Category:Feectional ainimals
Category:Scots fowklair